Държавен вестник, бр. 83, 2017 г., стр. 27

БРОЙ  83	
Д Ъ Р Ж А В Е Н  В Е С Т Н И К 	
СТР.  27  
Пурпура и други хеморагични състояния
Рубриката включва голяма група вродени и 
придобити заболявания с прояви на хеморагична 
диатеза.
Според мястото/нивото на нарушението се 
разделят на: вазопатии, тромбоцитопении и ка­
чествени нарушения на тромбоцитите.
При доказани качествени нарушения на тром­
боцитите служителите по графа 4 са негодни.
Болести на белите кръвни телца
Група от симптоми, синдроми и заболявания 
с вродена, токсична, имуноалергична, инфек­
циозна, неопластична етиопатогенеза, които се 
проявяват с костномозъчна недостатъчност по 
отношение на гранулоцитния ред.
При гранулоцити в периферна кръв под 1500/мм3
тя се определя като гранулоцитопения, а под 
500/мм3 като агранулоцитоза.
Общото при всички е голямата склонност 
към инфекции, поради което се налага спазване 
на противопоказани условия на труд – без резки 
температурни влияния, ограничен контакт с 
инфекциозни агенти.
Левкемоидни реакции
Представляват количествени и качествени 
промени в хемопоезата, наподобяващи левко­
зите, които настъпват обикновено при други 
заболявания.
Прогнозата и годността се определят от ос­
новното заболяване.
КЛАС ІV. БОЛЕСТИ НА ЕНДОКРИННАТА 
СИСТЕМА, РАЗСТРОЙСТВА НА ХРАНЕНЕТО 
И НА ОБМЯНАТА НА ВЕЩЕСТВАТА (E00-E90)
Обикновена и неуточнена гуша и нетоксична 
възловидна гуша
По тези рубрики се подвеждат болни с ди­
фузна или нодозна хиперплазия на щитовидната 
жлеза и съгласно възприетата у нас скала на 
СЗО те биват:
І А степен – жлезата се палпира, но не се 
вижда;
І Б степен – жлезата се палпира и се вижда 
при екстензия на шията назад;
ІІ степен – жлезата е видима при обичайна 
позиция на шията;
ІІІ степен – жлезата е видима от разстояние 
4 – 5 м.
Според тази скала към точка „а“ могат да се 
приведат големите гуши ІІІ степен, които затруд­
няват носенето на униформа, дават механични 
смущения при дишане и гълтане, неподлежащи 
на оперативно лечение, или състояние след 
струмектомия със значителни следоперативни 
усложнения (парези, хипопаратиреоидизъм) или 
рецидив.
Към точка „б“ са включени нодозните, дифуз­
ните и смесените форми на гуша от І и ІІ степен.
При настъпване на трайна ремисия за избяг­
ване на рецидив служителите за срок от 6 месеца 
до една година спазват противопоказани условия 
на труд: работа, свързана с нервно-психично 
и физическо обременяване, нощен труд. При 
тежките форми с чести рецидиви и възникнали 
трайни усложнения (тиреотоксично сърце, хро­
ничен хепатит, инфилтративна офталмопатия) 
служителите по графа 4 са негодни, останалите 
служители – индивидуална преценка.
Тиреотоксикоза
Тиреотоксикозата е разнороден клиничен 
синдром, в който са включени група от заболя­
вания, характеризиращи се с повишено ниво на 
тиреоидните хормони в циркулацията. Поради 
това при служителите решението за годност се 
взема индивидуално в зависимост от конкрет­
ната форма на тиреотоксикозата, тежестта на 
заболяването, клиничния ход на протичането 
и резултата от приложеното консервативно или 
хирургично лечение. За кандидат-служители по 
графи 1 и 3 – негодни; индивидуална преценка 
при настъпила трайна ремисия, без трайни ус­
ложнения за държавни служители по графа 2.
Хипотиреоза – вродена и придобита
Хипотиреоидизмът е заболяване, характе­
ризиращо се с намалена до липсваща секреция 
на тиреоидни хормони или с периферна или 
генерализирана резистентност към същите. При 
вроден хипотиреоидизъм решението е негоден 
за всички графи. При придобития хипотиреои­
дизъм негодност се определя по графи 1 и 3, а 
преценката за останалите е индивидуална.
Тиреоидити
Към тази рубрика принадлежат група забо­
лявания с разнообразна етиология и патогенеза, 
чиято обща характеристика е развитието на 
възпалително-инфилтративен или деструктивен 
процес на щитовидната жлеза. Те имат различен 
ход на протичане, тежест и прогноза, поради ко­
ето кандидатите по графи 1, 2 и 3 се преценяват 
като негодни в острата фаза, а след излекуването 
преценката е индивидуална.
Други болести на щитовидната жлеза
В тази рубрика влизат разнородни нозологични 
единици, включващи разстройства в секрецията 
на калцитонина, кисти на тиреоидеята, кръвоиз­
лив, инфаркт на тиреоидеята, постоперативните 
състояния на щитовидната жлеза и др. Реше­
нието се взема индивидуално в зависимост от 
етиологията, тежестта на нарушенията и тяхната 
прогноза.
Захарен диабет
Захарният диабет е заболяване, характеризи­
ращо се с хипергликемия, която е резултат от 
нарушение в инсулиновата секреция, в инсули­
новото действие или и в двете. Според класи­
фикацията от 1997 г. (Международен експертен 
комитет) се дели на:
1. захарен диабет – тип 1;
2. захарен диабет – тип 2;
3. други специфични типове;
4. гестационен захарен диабет.
Тежките и среднотежките форми на диабет с 
изразен късен дегенеративен синдром определят 
негодност за кандидат-служителите по графи 1, 
2 и 3. Компенсиран с диета или на перорално 
лечение диабет разрешава индивидуална преценка 
на кандидатите по графа 2 и служителите.
Противопоказанията при компенсираните 
форми на диабет са: работа, свързана с голямо 
нервно-психическо и физическо напрежение, но­
щен труд, чести командировки, вредности, като 
решението за годност се взема индивидуално 
съобразно вида на работата, типа и формата 
на диабета.